Mida olulisem on peolekutsuja jaoks pidu, seda tähtsam on leida aega sinna minekuks. Pulmapidu on üritus, millest ei saa keelduda vabandades end aiamaa rohimise või päevitamisega. Kes nii vabandab, on abielluja solvaja - seda veel eriti juhul, kui abielluja on prominent ehk siis kuninga poeg. Ometigi leidub Piibli kirjakohas neid, kes ei võtnud kutset vastu ja kes läksid pigem põllule tööle ja turule kauplema. Oli isegi neid, kes solvasid kutsuja saadikuid.